അഞ്ചു ദിവസത്തിനിടെ കോവിഡ് സ്ഥിരീകരിച്ചത് 242 കുട്ടികള്ക്ക് വരും ദിവസങ്ങളില് കൂടുതല് പേര്ക്ക് രോഗബാധിക്കാമെന്ന് മുന്നറിയിപ്പ് ബംഗളുരു: അഞ്ചു ദിവസത്തിനിടെ 242 കുട്ടികള്ക്ക് ബംഗളുരുവില് കോവിഡ് സ്ഥിരീകരിച്ചതായി റിപ്പോര്ട്ട്. 9 വയസ്സില് താഴെയുള്ള 106 കുട്ടികള്ക്കും 9 വയസിനും 19 വയസിനും മദ്ധ്യേ പ്രായമുള്ള 136 കുട്ടികള്ക്കുമാണ് കോവിഡ് വൈറസ് ബാധ സ്ഥിരീകരിച്ചതെന്നാണ് വിവരം. ഇനിയുള്ള ദിവസങ്ങളില് കൂടുതല് കുട്ടികള്ക്ക് രോഗം ബാധിക്കാന് സാധ്യതയുണ്ടെന്നാണ് ആരോഗ്യ പ്രവര്ത്തകര് മുന്നറിയിപ്പ് നല്കുന്നത്. രോഗബാധ കണ്ടെത്തിയതെന്നാണ് വിവരം. വരും ദിവസങ്ങളില് കൂടുതല് കുട്ടികള്ക്ക് കോവിഡ് സ്ഥിരീകരിക്കാന് സാധ്യതയുണ്ടെന്നാണ് ആരോഗ്യ പ്രവര്ത്തകര് നല്കുന്ന മുന്നറിയിപ്പ്. കോവിഡ് വൈറസ് വ്യാപനത്തിന്റെ മൂന്നാം തരംഗം ഏറ്റവും കൂടുതല് ബാധിക്കുക കുട്ടികളിലായിരിക്കുമെന്ന് നേരത്തെ റിപ്പോര്ട്ടുകളുണ്ടായിരുന്നു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ അതിനാല് തന്നെ കുട്ടികളില് രോഗബാധ കണ്ടെത്തുന്നതിനെ ഗൗരവത്തോടെയാണ് ആരോഗ്യ പ്രവര്ത്തകര് കാണുന്നത്. മുതിര്ന്നവരുമായി താരതമ്യം ചെയ്യുമ്ബോള് കുട്ടികള്ക്ക് രോഗപ്രതിരോധശേഷി കുറവാണെന്നും അവര്ക്ക് രോഗം വരാതിരിക്കാനുള്ള ഏക മാര്ഗം കുട്ടികളെ വീടുകള്ക്കുള്ളില് തന്നെ നിര്ത്തുകയെന്നതാണെന്നും കര്ണാടക ആരോഗ്യ വിഭാഗത്തിലെ ഉന്നത ഉദ്യോഗസ്ഥന് വ്യക്തമാക്കി. നിലവില് കര്ണാടകയില് വാരാന്ത്യ കര്ഫ്യൂ ഉള്പ്പെടെ കര്ശന കോവിഡ് നിയന്ത്രണങ്ങളാണുള്ളത്. മറ്റ് സംസ്ഥാനങ്ങളില് നിന്ന് കര്ണാടകയില് എത്തുന്നവര്ക്ക് 72 മണിക്കൂറിനുള്ളിലെടുത്ത ആര് ടി പി സി ആര് സര്ട്ടിഫിക്കറ്റ് നിര്ബന്ധമാണ്. കേരളത്തില് നിന്നും മഹാരാഷ്ട്രയില് നിന്നുമുള്ള യാത്രക്കാര്ക്ക് കര്ണാടകയില് കര്ശനമായ നിയന്ത്രണങ്ങളാണുള്ളത്.